
Poznato je već, i o tome smo 
više puta pisali, da su školarine 
u Srbiji najviše u regionu, čak i 
duplo skuplje. Prosečna školari- 
na u Srbiji iznosi oko 1.000 evra, 
dok najvišu školarinu plaćaju 
studenti Arhitektonskog fakulte- 
ta u Beogradu - 2.400 evra. Ako 
uzmemo u obzir izuzetno niska 
primanja u Srbiji, neredovne is- 
plate, ogromnu nezaposlenost i sve 
veće troškove života, jasno je da 
je obrazovanje postalo privilegija 
imućnih. Kako bi otplatili visoke 
školarine, ili prvu ratu koja iznosi 
i do 60.000 dinara, značajan broj 
roditelja studenata podiže kredite 
kod banaka koje onda godinama 
otplaćuju, zajedno sa ostalim kre- 
ditima, tonući tako sve dublje u 
dužničko ropstvo. 

No da li studenti za tako visoke 
školarine dobijaju besplatne knji- 
ge, pravo na besplatnu overu 
semestra, prijavu ispita, menzu i 
sl? Naravno da ne! Zapravo, bes- 
platno školovanje ne postoji čak ni 
za one sve malobrojnije studente 


na budžetu. Student na razne 
prijave, uverenja, potvrde i druga 
dokumenta godišnje izdvoji više od 
20.000 dinara. Tako na Prirodno- 
matematičkom fakultetu u Novom 
Sadu overa semestra, zavisno od 
prikupljenog broja potpisa, košta 
od 2.200 do 4.000 dinara, a upis 
godine na Filološkom fakultetu 
u Beogradu košta 2.800 dinara. 
Naravno, cene variraju od fakulteta 
do fakulteta, pa prijava ispita košta 
od 100 dinara do 1.500, uverenje 
o diplomiranju od 500 do 3.500, 
a ispisnica sa fakulteta od 790 do 
5.000 itd. Bizarno, studenti moraju 
pri upisu izdvojiti i 100 dinara za 
Centar za razvoj karijere studena- 
ta, čiji je osnivač ni manje ni više 
nego fondacija princa Aleksandra 
Karađorđevića. Kuda ide novac 
koji studenti uplaćuju, zašto se 
cene razlikuju od fakulteta do 
fakulteta, zbog čega je problem 
da se javno objavi specifikacija 
troškova? Uprave fakulteta nemaju 
odgovore, dok se država pravi lu- 
da, odgovarajući da fakulteti imaju 


potpunu slobodu u naplaćivanju 
svojih ,,usluga“. Studenti i i njiho- 
vi roditelji moraju da shvate da 
ovakvo bahato pljačkanje neće 
prestati. Ako nastavimo da ćutimo 
i trpimo, pljačkanje će svakako 
biti još i gore, a srušiti ga mora i 
može jedino samoorganizovani 
studentski pokret. 



KRUŠEVAC Radnici preduzeća 
za puteve Kruševac-put stupili su 
danas u štrajk zbog neisplaćenih 
zarada. Posla ima dovoljno, i u toj 
firmi se radi ,,od jutra do sutra“, 
ali bez naknade. Sva primanja 
kasne mesecima, a agonija 
jednog od najboljih putarskih 
preduzeća počela je sa njegovom 
privatizacijom. Vlasnici koji su se 
smenjivali u prethodnom periodu 
dizali su kredite i davali jemstva, 
tako da je zbog velike zaduženosti 


preduzeće dovedeno u veoma 
lošu situaciju. Radnici takođe 
zahtevaju, pored isplate zarada, da 
se rešavanjem problema dugova 
obezbedi dugoročno opstanak pre- 
duzeća i njihovih radnih mesta. 

KRAGUJEVAC Radnici „Auto- 
saobraćaja“ samoorganizovano, 
mimo birokratskih sindikata, 
obustavili su rad nezadovoljni 
zbog nerešenog statusa firme, 
pa nijedna od 104 linije u me- 


đugradskom prevozu nije u 
funkciji. Po prekidu rada okupi- 
li su se ispred zgrade lokalne 
samouprave tražeći od grada da 
se uključi u rešavanje statusa 
preduzeća, jer je vlasnik 24 odsto 
akcija. Takođe apeluju na Vladu 
Srbije da hitno odobri sredstva 
za socijalni program i traže 
isplatu devet zaostalih zarada. 
U suprotnom će, kako kažu, biti 
prinuđeni da blokiraju saobra- 
ćaj u Kragujevcu. 


“KAO CIKLON, IMPERIJAIIZAM KRUŽIPO PLANETI; MILITARIZAM KRŠIUUDEIPOPUT VAMPIRAIM SISA KRV.” (K. Libkneht) 
















Preporučujemo film 


ZAGREBIDUBUE k 

Falsilikovanje istorije Mlade Bosne - noui ugao 

Prikazujući Mladu Bosnu kao grupu zbunjenih i naivnih tinejdžera 
koje je „zloupotrebila" velikosrpska Crna ruka, Srbljanovićka zastupa 
istu poziciju kao austrougarski tužilac tokom procesa protiv Principa i 
drugova nakon Sarajevskog atentata. 


Godišnjice umeju da budu nezgodna 
stvar - pogotovo kada je u pitanju 
obeležavanje velikih istorijskih do- 
gađaja, kroz koje se prelamaju različiti 
segmenti i danas aktuelnih politika. 
U tim situacijama je spremnost vla- 
dajuće klase na zloupotrebu i lažno 
predstavljanje istorijskih činjenica go- 
tovo neverovatna. Takva je stvar i sa 
obeležavanjem sto godina od ubistva 
Franca Ferdinanda i početka Prvog 
svetskog rata. Do sada je falsifikova- 
nje istorije revolucionarne omladine, 
okupljene između ostalog i u Mladoj 
Bosni , inspirisane anarhizmom i 
jugoslovenskim antiimperijalizmom, 
te privržene propagandi delom i tirano- 
cidu išao iz dva pravca - otvoreno pro- 
imperij alistička, germanska pozicij a 
koja Principa i drugove predstavlja 
kao zle teroriste, i velikosrpska, koja 
ignoriše sastav i ciljeve Mlade Bosne , 
pokušavajući da ih predstavi i slavi 
kao zastupnike velikosrpskih ideja. 
No, kako se bližimo godišnjici, i ka- 
ko tema postaje sve toplija, vladajuća 
klasa je odlučila da je potrebno baciti 
još poneku kosku koja će doprineti 
konfuziji i onemogućavanju istorijski 
tačnog i naučno utemeljenog tumače- 
nja događaja od pre sto godina. 

Priliku da u ovom slučaju pomogne 
vladajućoj klasi je iskoristila žena koja 
je svoju karijeru počela kao četnikuša, 
oportuno u „pravom trenutku“ postala 
liberalni idiot, a u poslednje vreme pri- 
mećena kao doušnica policije i osoba 

Daliste 
znali u 

...da SAD svake godine po- 
troši više na rat i razara- 
nja nego što čitava planeta 

potroši na zdravstvo? 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


koja pokušava da glumi flertovanje sa 
progresivnim, levičarskim idejama - 
Biljana Srbljanović. Na zahtev bečkog 
pozorišta, Srbljanovićka je proizvela 
dramu o atentatu na Ferdinanda u 
kojoj, priterana uza zid izvorima, pri- 
znaje progresivne političke stavove 
mladobosanaca, ali, zastupajući jasno 
poziciju austrougarskog tužioca tokom 
procesa protiv Principa i drugova na- 
kon atentata, pokušava da pokaže ka- 
ko je to bila grupa zbunjenih i naivnih 
tinejdžera koje je ,,zloupotrebila“ ve- 
likosrpska Crna ruka. Cak je i Leo 
Pfefer, istražni sudija u pomenutom 
procesu, u svojoj knjizi Jstraga u 
Sarajevskom atentatu u (Zagreb, 1938) 
pokazao da nije bilo materijala da se 
takva tvrdnja dokaže, no to ne spreča- 
va plaćenike da nastave sa svojom 
propagandom bez obzira na činjeni- 
ce. Mlada Bosna je bila organizacija 
progresivne južnoslovenske omladi- 
ne koja je svet oslobodila tiranina 
poslednje velike feudalne države u 
Evropi i doprinela njenom padu. To su 
uradili na način na koji su oni to želeli, 
i to što su im se taktički ciljevi možda 
u nekim segmentima poklapali sa ci- 
ljevima Crne ruke , ni na koji način ne 
predstavlja argumentaciju koja se mo- 
že iskoristiti u pokušajima dokaziva- 
nja njihovog navodnog „stavljanja u 
službu“ Apisovih karbonara. Odbijaju- 
ći da razume revolucionarnu pozici- 
ju mladobosanaca, Srbljanovićka je 
sebi stvorila prostor da, pod velom 
navodnih simpatija za njihovo mla- 
dalačko buntovništvo, reprodukuje im- 
perijalističku ideologiju i optužbe ko- 
je je koristila Austrougarska prilikom 
suđenja pripadnicima Mlade Bosne. 

Glasine o tome da će godišnjica 
atentata na tiranina naredne godine 
u Sarajevu biti obeležena farsom 
koja uključuje koncert Bečke (!!) 
filharmonije, dok bitne segmente po- 
litike kolonija nastalih iz Jugoslavije 
danas usmeravaju Incko, Guzenbauer 
i slična ekipa, jedino čemu se možemo 
nadati je pojava nove Mlade Bosne , 
koja će dostojanstveno, u tom cirkusu 
idiota, obeležiti sećanje na našu slav- 
nu istoriju. 

Ratibor Trivunac 


Margin Call (2011) 

Na samom po- 
četku svetske 
ekonomske 
krize mladi 
analitičar kroz 
kompjutersku 
simulaciju 
predviđa skori 
pad tržišta. 
Film prati pe- 
riod od 24 sata tokom kojih 
menadžment odlučuje da proda 
svu toksičnu aktivu pre nego 
što trižište stigne da reaguje. U 
fokusu su priroda kapitalizma, 
logika kapitalizma, uticaj 
kapitalizma na međuljudske 
odnose itd. Moguće je naći 
paralelu sa firmom Golden Saks 
koja je rano reagovala kako bi se 
oslobodila finansijskih derivata 
utemeljenih na hipotekarnim 
kreditima drugog reda. 



A Fistful Of Dvnamite (1971) 

AFISTFUL0F U , - ieku Re 
DYNAMITE voluc f u 

Meksiku, 1913. 
godine, ukršta- 
ju se putevi 
nepismenog 



meksičkog 
seljaka-bandita 
i razočaranog, 
izgnanog irskog 
revolucionara, 
člana IRA-e koji je iz Irske 
pobegao za Meksiko. Kako 
film odmiče nepismeni seljak- 
bandit se sve ozbiljnije upliće 
u revoluciju, a razočarani re- 
volucionar postaje sve ciničniji 
i ogorčeniji - „Nekada sam 
verovao u štošta i za svoje cilje- 
ve sam koristio dinamit. Sada 
verujem samo u dinamit.“. 

Direktnu akciju možete nabaviti na sledeđm mestima: 


BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

Radnici Termoelektra oglaslli 
se pismom iz Urugvaja 

U predhodnim brojevima našeg lista pisali smo o radnicima firme Termoelektro koji se već više meseci 
nalaze u Urugvaju bez ikakvih materijalnih sredstava. Obaveštavamo vas da je Anarhosindikalistička 
inicijativa uspela da uspostavi vezu sa njima. Radnici su nam tako poslali pismo u kome govore detaljno 
o svojim problemima, koje mi u celosti prenosimo. 



Firma Termoelektro iz Beograda, 
čiji smo radnici, poslala nas je 10. 
maja na privremeni rad u Urugvaj 
u fabriku celuloze Montes del Plata. 
Navodno, Termoelektro nas je za rad 
u Urugvaju iznajmio firmi Almag, či- 
ji je vlasnik Aleksandar Majkanović. 
Po dolasku u pomenutu fabriku, is- 
postavilo se da je Almag u stečaju, a 
da smo mi iznajmljeni firmi Sandens, 
u vlasništvu Majkanovićeve supruge. 

Zarada nam u Termoelektru nije is- 
plaćivana od marta. Do danas smo 
dobili samo akontaciju od 300 evra 
za put u Urugvaj 10. maja. U Urugva- 
ju smo dobili akontaciju sredinom 
juna u iznosu od 650 američkih 
dolara, tj. 500 evra, ali tek nakon što 
smo javno rekli da ćemo se žaliti na 
investitora radova, jer je rok za is- 
platu 10. dan u mesecu. Platu nismo 
dobili. Obavešteni smo da nam pa- 
re ne mogu biti isplaćene ukoliko ne 
potpišemo nove ugovore. Aleksan- 
dar Majkanović je pokušavao da 
nas nagovori da pređemo u njegovu 
firmu, lažući da samo tako može da 
nas isplati i da će nam biti bolje kod 
njega i kako ima mnoge poslove 
ugovorene... Naravno da niko od nas 
nije poverovao u takve priče. 

Odlučili smo da se 1. jula žalimo 
urugvajskom sindikatu Sunka, jer 
smo čuli da je dotad on rešavao raz- 
ne probleme koje su drugi imali. 
Prvih dana činilo nam se da sindikat 
i radi nešto u našu korist. Tri vikenda 
smo proveli u sindikatu i tri puta 
smo u ponedeljak odlazili na posao 
u nadi da ćemo dalje raditi, jer smo 
zbog toga i došli, i da će dalje sve 
biti normalno. Ali nas je svaki put 
firma Kresta (jedan od podizvođača 
iz Austrije), vraćala uz reči da za 
nas posla nema. Shvatili smo da su 


u dogovoru, da kupuju vreme, da žele 
da okončaju tromesečni ugovor koji 
imamo, kao i da nas se reše i sa nešto 
novca otpreme kući. Kako smo saznali, 
ne bi bio prvi put da tako nešto rade. 
Varali su ranije i Srbe i Turke... Uprkos 
našim nastojanjima da se sve normal- 
no završi, ni u čemu nismo uspeli. 
Shvativši da smo prevareni, stupili 
smo u kontakt sa našom ambasadom 
u Buenos Ajresu i na savet retkih 
prijatelja angažovali smo pravnog 
zastupnika. Početkom avgusta obrati- 
li smo se i Ministarstvu rada Srbije, 
a zamenik ministra je uputio notu 
na koju iz Urugvaja nisu odgovorili. 
On je to saopštio na RTS-u i to je iz 
Srbije bilo sve, osim članaka koji su 
objavljivani kao serija. Od tada pa 
do dana današnjeg, već 3 meseca, svi 
kontakti i pokušaji da se naš slučaj reši 
nisu doneli uspeha. Bili smo odbijani 
ili su nam davana lažna obećanja 
od strane Montes del Plate, Kreste, 
sindikata Sunka itd. Pretili su nam 
izbacivanjem iz kampa, ukinuta nam 
je hrana, prećeno nam je policijom 
itd. Pokrenuli smo sudski spor i 


pored sveg truda našeg advokata, 
kojem su takođe pretili, da se sudi 
po hitnom postupku jer smo strani 
građani, ti zahtevi su odbijeni i posle 
dva meseca nije još ni prvo ročište 
zakazano. Sud u Karmelu u kome bi 
suđenje trebalo da počne jedino je 
odredio da u kampu možemo ostati 
još 30 dana, iako znamo da je rok 
u takvim situacijama od 30 do 120 
dana. Zahtev za naše izbacivanje 
pokrenuo je Montes del Plata. Ovaj 
najkraći rok, posle kojeg ćemo ostati 
i bez krova nad glavom, shvatamo 
kao još jedan pritisak. 

U Urugvaju se za našu golgotu ne 
zna. Sem nekoliko lokalnih novina 
koje su bile dovoljno hrabre, niko o 
nama ništa nije objavio, ni da smo u 
pravu ni da smo u krivu. Kao da ne 
postojimo, a neprestano se obraćamo 
medijima. 

Jako nas boli to što niko od zaštitni- 
ka navodnih radničkih i ljudskih prava 
ne daje za nas ni pet para i očekujemo 
da se neko zapravo posveti rešavanju 
našeg problema, i u Urugvaju i u Srbi- 
ji. Mi postojimo i imamo problem. 






Vesti Iz medunarodnog radnlčkog pokreta 




Sahrana naciste Eriha Pribkea u Italiji otkazana je 
usled protesta građana. Više od 500 ljudi u mes- 
tu Albano Lacijale sukobilo se sa simpatizerima 
naciste dok je kovčeg s njegovim lešom prolazio 
ulicama. Demonstranti su se izrugivali i udarali 
u mrtvačka kola. „Nosite ga na smetlište!” vikao 
je jedan demonstrant. Nekoliko ljudi zapevalo je 
italijansku partizansku pesmu „Bela čao”, držeči 
transparent na kojem je pisalo „Pribke dželat”, 
a oko 30 desničarskih šupljoglavaca pružali su 
ruke u karakterističnom nacističkom pozdravu 
i pevali fašističke pesme, da bi potom napali 
meštane flašama i lancima, uzvikujuči „Bio je 
heroj!” 

Bivši SS oficir, koji je bio osuđen na doživotnu 
robiju 1998. zbog ubistva više od 300 civila, 
umro je prošle nedelje, u 100. godini života (!). 
Ovaj bivši kapetan SS-a, učestvovao je u ubijanju 
335 Jevreja, partizana i ratnih zarobljenika u 
martu 1944. godine. Isporučen je Italiji tek 1995. 
godine, nakon što je pronađen u Argentini kako 
radi kao učitelj. „Zbog poznih godina” osuđen 
je na doživotni kučni zatvor 1998. godine. Ar- 
gentina, gde je Pribke prethodno živeo gotovo 
50 godina pre nego što je izručen Italiji, odbila 
je da preuzme njegovo telo. Pribkeov rodni 
grad Heningsdorf, severozapadno od Berlina, 
takođe je odbio da ga sahrani, sugerišuči da če 




telo verovatno biti „kremirano” ako dospe u 
Nemačku. Ali zato se Društvo Svetog Pija X, ka- 
tolička frakciona grupa koja se često optužuje za 
desničarska i antisemitska stremljenja, ponudila 
da održi pogrebnu ceremoniju. Gradonačelnik 
gradića Albano Lacijale Nikolo izdao je dekret 
kojim se zabranjuje da leš nacističkog zločinca 
Pribkea bude pronesen kroz ovaj tradicionalno 
partizanski gradić. Međutim, dekret je bio ubrzo 
oboren u rimskoj prefekturi. 

Slobodna Evropa: 

Krah socijaldemokratije u EU 

Da je socijaldemokratija šarena laža kojom se već 
više od veka radnička klasa obmanjuje i odvraća 
od obračuna s kapitalizmom, nije neka novost. 
Ali kad o tome piše jedan od eminentnijih 
kanala kapitalističke propagande, „Slobodna 
Evropa”, onda to stvarno može biti pouzdan 
znak potpunog rasula u kome se evropska 
socijaldemokratija, zajedno s kapitalizmom, 
danas nalazi. 

„Socijalističke i socijaldemokratske stranke koje 
su oblikovale evropski socijalni model i koje su 
pre deset godina vladale većim delom kontinenta 
su među glavnim političkim žrtvama finansijske 
krize koja je počela 2008. godine”, navodi se u 
članku koji je ovih dana objavila Slobodna Evro- 


pa, ne prećutavši čak ni sledeću konstataciju: 
„Mnogi mladi birači i radnička klasa, ogorčeni 
zbog velike nezaposlenosti i mera štednje’, na- 
pustili su socijaldemokratske stranke da bi se 
pridružili antikapitalističkoj tvrdoj levici.” 

Od početka krize je porasla nejednakost u pri- 
hodima na „industrijalizovanom zapadu”, kako se 
navodi u podacima OECD-a a prenosi Slobodna 
Evropa, a to je povećalo socijalne razlike „које 
je levica trebalo da ukine”. Nemačka opoziciona 
Socijaldemokratska partija (SPD) je upravo za- 
beležila svoj najgori izborni rezultat od Drugog 
svetskog rata. Socijalisti i socijaldemokrati i 
dalje vladaju u 13 od 28 država Evropske unije i 
u koaliciji su u još pet država, ali oni po pravilu 
sprovode politiku koja nije u skladu sa interesima 
njihovog sopstvenog biračkog tela. 

U tom smislu, u izjavi danske premijerke 
Hele Torning Šmit, koja je iz redova socijal- 
demokrata, može se prepoznati jedan vrlo 
specifičan politički autizam koji se čak graniči 
sa tragikomikom, i, naravno, jasno svedoči o 
ćorsokaku iz koga socijaldemokrate beznade- 
žno pokušavaju da izađu: ,,Mi smo imali neke 
reforme koje su smatrane izuzetno oštrim, ali 
one su bile neophodne. Mislim da smo pronašli 
pravu formulu, ne da budemo popularni, već da 
radimo prave stvari za državu.” 


Centar za liberterske studije predstavlja: 

Blokadnikuvar 

recepti za uspešnu blokadu 

Kako su studenti Filozofskog fakulteta u 
Zagrebu zakuvali veliki studentski protest. 
Kratka i praktična brošura sa uputstvom 
za organizovanje na principima direktne 
demokratije. 




POLICIJA POKUŠAVA DA ZAŠTITI LEŠ NACISTE 
PRIBKEA OD MEŠTANA ITALIJANSKOG GRADIĆA 
ALBANO LACIJALE 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 





















